બેંકોના હજારો કરોડ લઈને દેશમાંથી ફરાર થઈ ગયેલા ભાગેડુ બિઝનેસમેન વિજય માલ્યાએ પ્રધાનમંત્રી નરેન્દ્ર મોદી અને નાણામંત્રીને ચિઠ્ઠી લખીને તેના પર સરકારના વલણ અંગે નિરાશા વ્યક્ત કરી છે. લગભગ એક વર્ષ જૂના આ પત્રને માલ્યાએ સાર્વજનિક કરીને પોતાનો પક્ષ સામે રાખ્યો છે. માલ્યાએ કહ્યુ છે કે, "તે બેંકોની બાકીની રકમ ચૂકવવાની સતત કોશિશ કરી રહ્યો છે પરંતુ તેને બેંકો દ્વારા ફ્રોડ કરનાર પોસ્ટર બોયની જેમ રજૂ કરવામાં આવી રહ્યો છે અને એવી છબી બનાવવામાં આવી રહી છે કે જેથી મારા નામથી લોકો ભડકી રહ્યા છે."